नई दिल्ली
कोरोना के संक्रमण बढ़ि के अब भारत के 35 राज्यन में फइल गइल बा। आज 16 जून के रात ले देश में कोरोना वायरस संक्रमण के कुल्ह 3,54,161 गो कंफर्म ममिला हो गइल बा। एह मरीजन में से कुल्ह 1,87,552 मरीज ठीक हो गइल बाड़े आ 1,54,643 मरीजन के इलाज चल रहल बा। बाकिर एह बेमारी से कुल्ह 11,921 मरीजन के मउत हो गइल बा। एह मरीजन में से कुल्ह 1,13,445 मरीज अकेले महाराष्ट्र राज्य से बाड़े।
आज 16 जून के कुल्ह 11,090 नया मरीजन के मिललन आ कुल्ह 7,228 मरीजन के डिस्चार्ज कइल गइल हऽ। बकिर सभसे बेसी रिकार्ड 2,004 मरीजन के कोरोना वायरस संक्रमण के कारन मउत हो गइल हऽ।
13 जून के सभसे बेसी रिकार्ड 12,039 मरीज मिलल रहलन। बाकिर 29 मई देश में सभसे बेसी कुल्ह 11,735 मरीज डिस्चार्ज भइल रहलें।
देश में अब ले कोरोना वायरस संक्रमण के कुल्ह 59,21,069 टेस्ट भइल बा आ रोज लगभग 1,50,000 लगभग टेस्ट हो रहल बा।
awa_Deva bho_Deva bho_Deva bho_Deva bho_Deva